Dunavecse Város Önkormányzatának Képviselő-testülete

323-9/2024.

JEGYZŐKÖNYV

Készült a képviselő-testület 2024. október 8-án /15,00-17,15/ megtartott Alakuló üléséről

Az ülés helye: Városháza ülésterme

Jelen vannak: 

Vörös Sándor polgármester, Aranyi János Gábor, Dallos Erika, Dér Gabriella, Kochné Vadászi Borbála, Molnár Gyula és Sándor Zsombor képviselők (7 fő)
Tanácskozási joggal jelen van:

Nagy Erzsébet jegyző, Ginál Róbert gazdálkodási csoportvezető, Dr. Pándi Ottó intézményvezető főorvos (dr. Kolozs Gergely Kistérségi Egészségügyi Centrum) Gugyella Mariann óvodavezető (Százszorszép Óvoda), Horváth-Gallai Eszter igazgató (Vikár Béla Művelődési Ház) Liptai-Kölesdi Ágnes bölcsődevezető (dr. Kolozs Gergely „Tipegő” Bölcsőde), Aranyi Ágota igazgató (Vikár Béla Könyvtár), Tóth József a PÜHV Bizottság nem képviselő tagja
Meghívottak:

Laub Miklós HVB elnöke
Squor Mária HVB elnökhelyettese

Nyáriné Mojzes Zsuzsanna HVB tagja

Jegyzőkönyvvezető: Marticsné Molnár Szilvia

Vörös Sándor polgármester úr

Köszöntöm a megjelenteket, a képviselő-testület tagjait, a Helyi Választási Bizottság elnökét és tagjait, a Jegyző asszonyt, a hivatal és az önkormányzati intézmények dolgozóit.

Megállapítom, hogy a képviselő-testület határozatképes, mivel minden tagja jelen van. Ezzel a képviselő-testület alakuló ülését megnyitom. A kiküldött napirendek közül a 13. napirend törlését javaslom jogszabály módosulása miatt. A mai ülést Aranyi János Gábor képviselő és Dallos Erika képviselő hitelesíti. Ezt követően megkérek minden jelenlevőt, hogy közösen énekeljük el a Himnuszt.
Polgármester úr megkérdezi a képviselő-testület tagjaitól, hogy ki ért egyet a meghívóba szereplő napirendi pontokkal?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

97/2024. (X. 8.) Kt. normatív határozata

Napirend elfogadása

(2024. október 8.)











H a t á r o z a t

1) A választási bizottság elnökének tájékoztatója a választás végleges 

 eredményéről

2) A képviselő-testület tagjainak és a polgármester eskütétele, esküokmány aláírása

3) Az alpolgármester megválasztása, eskütétele, esküokmány aláírása

4) A polgármester illetményének és költségtérítésnek megállapítása

5) Az alpolgármester tiszteletdíjának és költségtérítésének megállapítása

6) Új Szervezeti és Működési Szabályzat elfogadása

                                                S z ü n e t

7) A képviselő-testület bizottságainak megválasztása, nem képviselő bizottsági tag eskütétele, esküokmány aláírása

8) Az önkormányzati képviselők és bizottsági tagok tiszteletdíjáról szóló rendelet elfogadása

9) Jegyzői tájékoztató a képviselők és bizottsági tagok jogaival és kötelezettségeivel kapcsolatosan

10) Polgármesteri program, gazdasági program ismertetése

11) Tájékoztató a Polgármester szabadságának felhasználásáról 

12) A képviselő-testület 2024. évi Munkatervének felülvizsgálata

13) Javaslat Százszorszép Óvoda téli zárvatartására

14) Százszorszép Óvoda munkatervének módosítása

15) Közbeszerzési terv módosítása

A napirendi pontok elfogadása után megkezdődött azok egyenkénti tárgyalása.

1./ Napirend:

     A választási bizottság elnökének tájékoztatója a választás végleges 

     eredményéről

Vörös Sándor polgármester

Felkérem a Helyi Választási Bizottság Elnökét, hogy a választásról, annak végleges eredményéről tartsa meg tájékoztatóját. 

Laub Miklós HVB elnöke

Tisztelettel köszöntöm a megválasztott polgármester urat, a képviselő-testület tagjait és minden kedves megjelentet. Dunavecsén 3194 választópolgár szerepelt a névjegyzékben, ebből 1434 fő választott, az urnában 1432 szavazólap került. Érvényes szavazólapok száma 1394 (települési önkormányzati képviselők választásán) és 1400 (polgármester választásán) volt. A választás menetét nem zavarta meg semmi, illetve a fellebbezési idő alatt sem történt megkeresés. 

Polgármesternek 1155 szavazattal Vörös Sándor urat választotta meg a lakosság. A képviselő-testület tagjainál 14 jelölt volt, ebből 6-ot kellett választani. A szavazatok sorrendjében felsorolnám, hogy kik és hány szavazatot kaptak: Molnár Gyula 681, Aranyi János Gábor 640, Sándor Zsombor 615, Kochné Vadászi Borbála 588, Dallos Erika 581, Dér Gabriella 569, Dudáné Driszkó Adrien 497, Tóth József 483, Banyári Istvánné 379, Papp László 361, Braun Beatrix 350, Cselényi Gyula 231, Szement Andrásné 223 és Sukiné Krizsán Klaudia 173 szavazatot kapott.
A megválasztott képviselők a következők:

Molnár Gyula 681, Aranyi János Gábor 640, Sándor Zsombor 615, Kochné Vadászi Borbála 588, Dallos Erika 581 és Dér Gabriella 569 szavazattal. 
Kérdés, vélemény nem hangzott el – a képviselők a tájékoztatót egyhangúlag, határozathozatal nélkül tudomásul vették.

2./ Napirend:

     A képviselő-testület tagjainak és a polgármester eskütétele, esküokmány aláírása

Laub Miklós HVB elnök

Felkérem a Tisztelt Képviselőket, hogy az esküjüket tegyék meg. Megkérem a képviselőket és a jelenlevő vendégeket álljanak fel az eskütétel idejére. 
(a megválasztott képviselők a törvényben előírt esküt letették) 
HVB elnök a megbízólevelek a megadott határidőig átadásra kerültek. A képviselőknek sikeres és eredményes munkát kívánt.

Laub Miklós HVB elnöke

Felkérem Vörös Sándor polgármestert, hogy a testület előtt tegye le az esküt. Kérem a jelenlévőket, hogy az eskütétel idejére álljanak fel.

Vörös Sándor polgármester

„Én, Vörös Sándor, becsületemre és lelkiismeretemre fogadom, hogy Magyarországhoz és annak Alaptörvényéhez hű leszek; jogszabályait megtartom és másokkal is megtartatom; polgármesteri tisztségemből eredő feladataimat a Dunavecse város fejlődésének előmozdítása érdekében lelkiismeretesen teljesítem, tisztségemet a magyar nemzet javára gyakorlom. Isten engem úgy segéljen!”
Laub Miklós HVB elnöke

A polgármester úrnak sikeres és eredményes munkát kívánok.

3./ Napirend:

     Az alpolgármester megválasztása, eskütétele, esküokmány aláírása

Vörös Sándor polgármester úr

Tisztelt Képviselő-testület! A vonatkozó jogszabályok értelmében a polgármester tesz javaslatot, a képviselő-testület minősített többséggel választja meg az alpolgármestert. Javaslom, hogy Kochné Vadászi Borbála képviselőt fogadja el a testület alpolgármesternek. 

Polgármester úr megkérdezi a képviselő-testület tagjaitól, hogy részükről van-e más javaslat?

A képviselő-testület részéről más javaslat nem hangzott el. 

Polgármester úr megkérdezi Kochné Vadászi Borbála képviselőtől, hogy kívánja-e zárt ülésen tárgyalni a jelölést?

Kochné Vadászi Borbála képviselő asszony
Nem kívánom zárt ülésen tárgyalni. 

Vörös Sándor polgármester úr

A hatályos SZMSZ úgy rendelkezik, hogy a titkos szavazást a PÜV. bizottság bonyolítja le, de ha ez nem lehetséges, akkor háromtagú Szavazatszedő Bizottságot kell választani. A szavazás borítékba helyezett szavalólapokon urna igénybevételével történik. Az alpolgármester megválasztását követően köteles esküt tenni. Az alpolgármester választásról külön jegyzőkönyv készül. Javaslat a Szavazatszámláló Bizottság elnökének Molnár Gyula képviselőt, tagjául pedig Dallos Erika képviselőt és Dér Gabriella képviselőt. Megkérdezem a képviselő-testület tagjaitól, hogy ki ért egyet a Szavazatszedő Bizottságba javasolt személyekkel?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

98/2024.(X.8.) Kt.h.

Szavazatszedő Bizottság megválasztása










       H a t á r o z a t

Dunavecse Város Önkormányzata Képviselő-testülete az alpolgármester választás titkos szavazásának lebonyolítására a Szavazatszedő Bizottság elnökéül Molnár Gyula képviselőt, tagjául pedig Dallos Erika képviselőt és Dér Gabriella képviselőt jelöli.

Határidő: azonnal 

Felelős: Vörös Sándor polgármester

              Nagy Erzsébet jegyző

Ezen határozatról értesül:

· Vörös Sándor polgármester

· Nagy Erzsébet jegyző

Kochné Vadászi Borbála képviselő asszony
Bejelentem érintettségemet.

Vörös Sándor polgármester úr

Megkérdezem a képviselő-testület tagjaitól, hogy ki ért egyet Kochné Vadászi Borbála szavazásból történő kizárásával?

A képviselő-testület tagjai 0 igen szavazattal, 7 nem szavazattal Kochné Vadászi Borbála képviselőt az alpolgármester megválasztása napirendből nem zárta ki. 

Polgármester úr a szavazás idejére szünetet rendelt el. (15,15-15,20)

Szünet után
Molnár Gyula képviselő
A Szavazatszedő Bizottság a szavazatokat összesítette és megállapította, hogy a 7 leadott szavazólapból 7 db volt érvényes. Fentiek alapján a Szavazatszedő bizottság megállapította, hogy az alpolgármester választás eredményes volt, 7 db igen és 0 db nem szavazatot tartalmazott. A titkos szavazásról készült jegyzőkönyv e jegyzőkönyv melléklete. 

A kihirdetett eredmény alapján gratulált a megválasztott Kochné Vadászi Borbála alpolgármesternek. 

A képviselő-testület 7 igen szavazattal, ellenszavazat nélkül az alábbi határozatot hozta:

99/2024. (X.8.) Kt. normatív határozata
Alpolgármester megválasztása











H a t á r o z a t

1./ Dunavecse Város Önkormányzata Képviselő-testülete titkos szavazással, minősített többséggel Kochné Vadászi Borbála képviselőt társadalmi megbízatású alpolgármesterré megválasztotta.
2./ Ezen határozatról értesül:

- Kochné Vadászi Borbála alpolgármester

- Ginál Róbert gazdálkodási csoportvezető

- Nagy Erzsébet jegyző 

Laub Miklós HVB elnök
Felkérem Kochné Vadászi Borbála alpolgármestert, hogy a testület előtt tegye le az esküt. Kérem a jelenlévőket, hogy az eskütétel idejére álljanak fel.

(a megválasztott alpolgármester az esküt letette) 

4./ Napirend

      A polgármester illetményének megállapítása

Vörös Sándor polgármester úr

Bejelenti személyes érintettségét. 

Kochné Vadászi Borbála alpolgármester

Megkérdezem a képviselő-testület tagjaitól, hogy ki ért egyet Vörös Sándor polgármester úr napirendből történő kizárásával?

A képviselő-testület tagjai 0 igen szavazattal, 7 ellenszavazattal Vörös Sándor polgármester, „A polgármester illetményének megállapítása” napirendből történő  kizárását nem fogadta el. 
Nagy Erzsébet jegyző

Az Mötv. előírja, hogy a polgármestert illetmény illeti meg, melyet összegszerűen kell meghatározni, törvény írja elő a mértékét. A döntésben a képviselő-testületnek mérlegelési joga nincs. 
A főállású polgármester illetményre akkor is meg kell határozni, hogy újraválasztott tisztségről van szó. Mivel az Alaptörvény 35. cikk (3) bekezdése értelében a polgármester megbízatása az új polgármester megválasztásáig tart. Tehát a régi tisztség megszűnik, új jogviszony keletkezik még akkor is, ha a volt és az új polgármester ugyanaz a személy. Az Mötv. 71. § (2) bekezdése szerint „(2)  A megyei jogú város polgármestere, a fővárosi kerületi önkormányzat polgármestere megbízatásának időtartamára havonta illetményre jogosult, amelynek összege 1 300 000 forint.”

Az Mötv.71. § (4) bekezdése szerint a polgármester illetménye a (2) bekezdésben meghatározott összeg, mely lakosságszám arányosan 60 %, tehát 780.000 Ft. A költségtérítése pedig 117.000 Ft.

Kochné Vadászi Borbála alpolgármester

Javaslom Vörös Sándor polgármester úr részére illetményét 780.000 Ft-ban, költségtérítését 117.000 Ft-ban meghatározni. 

Kochné Vadászi Borbála alpolgármester

Megkérdezem a képviselő-testület tagjaitól, hogy ki ért egyet a Polgármester 780.000 Ft munkabérével, valamint 117.000 Ft költségtérítésével?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

100/2024. (X.8.) Kt.h.

A polgármester illetményének és 
költségtérítésének megállapítása











H a t á r o z a t

Dunavecse Város Önkormányzata Képviselő-testülete (továbbiakban: Képviselő-testület) megtárgyalta „a polgármester illetményének és költségtérítésének  megállapítása” című előterjesztését és az alábbi határozatot hozza:
1.) A Képviselő-testület úgy határoz, hogy Vörös Sándor polgármester illetményét Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 71. § (4) bekezdés d) pontja alapján 2024. október 1-jétől bruttó 780.000,- Ft /hó összegben állapítja meg.
2.) A Képviselő-testület úgy határoz, hogy Vörös Sándor polgármester költségtérítését Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 74. § (6) bekezdése alapján 2024. október 1-jétől bruttó 117.000,-Ft /hó összegben állapítja meg.
3.) A Képviselő-testület meg megbízza a jegyzőt a további teendők ellátásával.
Határidő: azonnal
Felelős: 
- Nagy Erzsébet jegyző

A határozatról értesülnek:
- Vörös Sándor polgármester

- Nagy Erzsébet jegyző

- Ginál Róbert gazdálkodási csoportvezető
5./ Napirend:

     Az alpolgármester tiszteletdíjának és költségtérítésének megállapítása

Vörös Sándor polgármester úr

Korábban a törvény az alpolgármester tiszteletdíjára vonatkozóan alsó és felső határt állapított meg. Jelenleg csak a felső határ van megszabva. 80. § (1) A főpolgármester-helyettes, a főállású alpolgármester, a vármegyei közgyűlés alelnöke illetményének összegét a főpolgármester, a polgármester, a vármegyei közgyűlés elnöke illetménye 70 – 90%-a közötti összegben a képviselő-testület állapítja meg. A társadalmi megbízatású alpolgármester tiszteletdíját a képviselő-testület állapítja meg úgy, hogy az nem haladhatja meg a társadalmi megbízatású polgármester tiszteletdíja 90%-át. A társadalmi megbízatású alpolgármester a tiszteletdíja egészéről vagy meghatározott részéről a képviselő-testülethez intézett írásbeli nyilatkozatával lemondhat. A társadalmi megbízatású polgármester tiszteletdíja az Mötv. 71.§ (5) bekezdése értelmében a polgármester illetménye 50%-ával megegyező mértékű tiszteletdíj. A fentiek szerint a számítás: a polgármester illetménye 780.000,- Ft, melynek 50 %-a társadalmi megbízatású polgármester tiszteletdíja: 390.000,- Ft.

A fentiek alapján a társadalmi megbízatású alpolgármester tiszteletdíja nem haladhatja meg a 351.000- Ft-ot. Az Mötv. 80. § (3) bekezdése alapján: A főpolgármester-helyettes, a főállású alpolgármester, a társadalmi megbízatású alpolgármester, a megyei közgyűlés alelnöke havonta az illetményének, tiszteletdíjának 15%-ában meghatározott összegű költségtérítésre jogosult. A költségtérítés olyan kiadás megtérítésére szolgál, amely a munkával kapcsolatos kötelezettségek teljesítése során az alpolgármesternél szükségesen és indokoltan merült fel.

A költségtérítés legmagasabb összege 52.650,- Ft lehet. Az előző ciklusban alpolgármester tiszteletdíja 193.250 Ft, költségtérítése 28.988 Ft volt.

Javaslom, az alpolgármesteri tiszteletdíjat 210.000 Ft-ban megállapítani. Javaslom a költségtérítését a tiszteletdíjának 15 %-ban, bruttó 31.500 Ft-ban megállapítani. 

Kochné Vadászi Borbála alpolgármester úr

Bejelentem érintettségemet. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet Kochné Vadászi Borbála alpolgármester napirendből történő kizárásával?

A képviselő-testület tagjai 0 igen szavazattal, 7 nem szavazattal Kochné Vadászi Borbála alpolgármestert „Az alpolgármester tiszteletdíjának megállapítása” napirendből történő kizárását nem fogadta el. 

Vörös Sándor polgármester

Megkérdezem a képviselő-testület tagjaitól, hogy ki ért egyet azzal, hogy Kochné Vadászi Borbála alpolgármester tiszteletdíja 210.000 Ft, költségtérítése 31.500 Ft legyen? 

A képviselő-testület tagjai 7 igen szavazattal, ellenszavazat nélkül az alábbi határozatot hozták:

101/2014. (X.8.) Kt.h.

Az alpolgármester tiszteletdíjának megállapítása










H a t á r o z a t

Dunavecse Város Önkormányzata Képviselő-testülete (továbbiakban: Képviselő-testület) megtárgyalta „az alpolgármester tiszteletdíjának, költségtérítésének megállapítása” című előterjesztését és az alábbi határozatot hozza:
1.) A Képviselő-testület úgy határoz, hogy Kochné Vadászi Borbála társadalmi megbízatású alpolgármester tiszteletdíját 2024. október 8-tól a bruttó 210.000,- Ft/hó, költségtérítését tiszteletdíjának 15%-ában (bruttó 31500,-Ft/hó) összegben állapítja meg.
2.) A Képviselő-testület meg megbízza a polgármestert a további teendők ellátásával.
Határidő: azonnal
Felelős: 
- Vörös Sándor polgármester
- Nagy Erzsébet jegyző

3.) A határozatról értesülnek:

- Kochné Vadászi Borbála alpolgármester

- Vörös Sándor polgármester

- Nagy Erzsébet jegyző

- Ginál Róbert gazdálkodási csoportvezető
- Kochné Vadászi Borbála alpolgármester

6./ Napirend:

     Új Szervezeti és Működési Szabályzat elfogadása

Vörös Sándor polgármester
Az Mötv. 43.§ (3) bekezdése az újonnan megválasztott képviselő-testület számára határidő tűzésével SZMSZ alkotási/felülvizsgálati kötelezettséget ír elő: a képviselő-testület az alakuló ülésen vagy az azt követő ülésen az Mötv. szabályai szerint megalkotja vagy felülvizsgálja SZMSZ-ét. E szabály valamint az Mötv. 43.§ (1) bekezdése alapján megállapítható, hogy az alakuló ülést a képviselő-testületnek legkésőbb 2024. október 15-ig meg kell tartania. Ez egyben azt is jelenti, hogy a képviselő-testületnek már az alakuló ülésen vagy az azt követő ülésen gondoskodnia kell az SZMSZ módosításáról, illetve felülvizsgálatáról. Felkérem Jegyző Asszonyt a napirend ismertetésére.

Nagy Erzsébet jegyző

Igazából a következő ülésen is elengedő lenne módosítani, de már elkészítettem a régi SZMSZ-nek megfelelően egy új rendelet formájában. Erre azért volt szükség, mert már a Loclex felületén kell hatályosítani, a régi rendeletet emeltem volna át, de mivel a korábbi régi World formátumban készült, ennek a módosítása sok kodifikációs hibát írt ki és így nem lehetett volna hatályosítani. Ezért jobbnak láttam a régi SZMSZ szövegének megfelelően új rendelet szerkesztését az aktuális dolgokat javítottam benne. Pl.: a rendezvényeinket, az intézményeinket, a feladatainkat, amiket már nem használunk, az alapítványainkat. Nagy változtatás benne, hogy ezentúl a testületi ülések nem szerdán, hanem kedden lennének, a hónap utolsó keddjén 15 órakor. Ami még átvezetésre került az a régi bizottsági elnevezés, a bizottsági struktúra. A korábbi ciklus idején kettő bizottság működött, most pedig a Polgármester javaslata alapján egy bizottság működne hat fővel, aminek a neve: Pénzügyi, Ügyrendi, Humán és Városgazdálkodási Bizottság. Tehát ez a név, illetve a bizottság feladatai kerültek benne felsorolásra. 
Sándor Zsombor képviselő

Feltétlen ragaszkodunk a keddi naphoz? Nekem két nap nem jó a héten, a kedd és a csütörtök. A korábbi időpont jó volt és ehhez megfelelő életritmust tudtam igazítani.

Vörös Sándor polgármester

Azon egyszerű oknál fogva lett a kedd, mivel a hivatal hosszúnapja ez a nap. Szeretnénk, hogy a hivatal dolgozói aktívan részt vennének a testületi üléseken és megfelelő színvonalon tudják támogatni a döntéshozatalunkat. 
Sándor Zsombor képviselő

A hosszú napjuk módosítása nem lehetséges?

Vörös Sándor polgármester

Ebben az esetben a hivatal SZMSZ-ét kell módosítani. 

Nagy Erzsébet jegyző

A hivatal SZMSZ-nek módosítására is hamarosan sor kerül, mert tartalmaz olyan dolgokat, amiket időszerű lenne helyre tenni. 
Vörös Sándor polgármester

Javaslom, hogy maradjunk a keddi napban, és amikor a hivatal SZMSZ-nek felülvizsgálatára sor kerül, akkor ezt a kérdés át tudjuk beszélni. A bizottsági struktúrát illetően vissza térünk a 2014. évi ciklus kezdeténél alkalmazott egy bizottsághoz. Részletesen a napirendnél fogom elmondani a bizottság felépítését. 
Molnár Gyula képviselő úr

Apróbb hibákat véltem az anyagban felfedezni, melynek javítását kérném. A 2. oldalon az „iskolai” szónál az i betű, valamint a Micimackó alapítvány szónál az y betű hiányzik. A 4. oldalon a polgármester egyéb munkáltatói hatáskörei a bizottság elnökéé, de a 36 §-ban (22. oldalon) a bizottságé. Az SZMSZ-ben minden hónap utolsó keddjén lenne a testületi ülés, viszont a munkatervben az év hátralévő időszakában nem így van. A 19. oldalon a (7) bekezdésben két vagy több bizottság együttes ülést tarthat. Ezt is kérném javítani, ha egy bizottság lesz. A 24. oldalon a (4) bekezdésben a társulás nevéből kimaradt a többcélú szó.

Vörös Sándor polgármester 

Sándor Zsombor képviselő úrtól kérdezném, hogy fenntartja-e a kérését?
Sándor Zsombor képviselő 

Igen, olyan módon, hogy olyan változtatással, amiről beszéltünk, hogy felülvizsgáljuk a hivatal hosszú ügyfélfogadási napját, azaz szerda lenne a kedd helyett.

Vörös Sándor polgármester 

Megkérdezem a képviselő-testület tagjaitól, hogy ki ért egyet a felvetéssel?

A képviselő-testület tagjai 7 igen szavazattal, ellenszavazat nélkül szavaztak.

Vörös Sándor polgármester 

Megkérdezem a képviselő-testület tagjaitól, hogy ki ért egyet azzal, hogy az elhangzott javításokkal fogadjuk el az SZMSZ-t?

A képviselő-testület tagjai 7 igen szavazattal, ellenszavazat nélkül elfogadták a 12/2024. (X. 8.) önkormányzati rendeletet a Képviselő-testület és Szervei Szervezeti és Működési Szabályzatáról. 

(A rendelet teljes terjedelmében e jkv-höz csatolva van)
Vörös Sándor polgármester
A továbbiakban, hogy a hatályos SZMSZ szerint tudjunk működni szünetet rendelek el az SZMSZ rendelet kihirdetése céljából.

Szünet (15,40 – 16,10)

7./ Napirend:

     A képviselő-testület bizottságainak megválasztása, nem képviselő bizottsági tag
     eskütétele, esküokmány aláírása

Vörös Sándor polgármester

A képviselő-testület az alakuló vagy az azt követő ülésen a törvény szabályai szerint megalkotja vagy felülvizsgálja szervezeti és működési szabályzatáról szóló rendeletét, a polgármester előterjesztése alapján megválasztja a bizottság vagy bizottságok tagjait, az alpolgármestert, alpolgármestereket, dönt illetményükről, tiszteletdíjukról. 
Előzőekben elfogadásra került az SzMSz, melyben egy állandó bizottság került meghatározásra Pénzügyi, Ügyrendi, Humán és Városgazdálkodási Bizottság néven 6 fővel. Javaslom a bizottság elnökének Molnár Gyulát, általános helyettesnek Aranyi János Gábort (városgazdálkodási témakörben) és Sándor Zsombort (humán témakörben), tagoknak: Dallos Erika, Dér Gabriella és külső bizottsági tagként Tóth Józsefet.
Megkérdezem a képviselő-testület tagjaitól, hogy ki ért egyet a bizottság megválasztásával a határozati javaslat szerint?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

102/2024. (X.8.) Kt. normatív határozata
A képviselő-testület bizottságának megválasztása















H a t á r o z a t

1./ Dunavecse Város Önkormányzata Képviselő-testületének a Magyarország helyi önkormányzatairól szóló 2011. évi CLXXXIX. tv. 57. §-a értelmében az alábbi bizottságot hozza létre, és az összetételét az alábbiak szerint határozza meg:

Pénzügyi, Ügyrendi, Humán és Városgazdálkodási Bizottság (6 fő)


Elnöke:
           Molnár Gyula                    (pénzügyi, ügyrendi szakterületen 

                                                                                          témafelelős)

            Elnökhelyettesek:     Aranyi János Gábor           általános helyettes,

                                                                                        (városgazdálkodási témakörben 

                                                                                         témafelelős) 

                                              Sándor Zsombor               (humán szakterületen témafelelős)

            Tagjai:                      Dallos Erika

                                             Dér Gabriella

                                             Tóth József

2./ Ezen határozatról értesül:

- polgármester

- Jegyző, rajta keresztül a bizottság tagjai
Vörös Sándor polgármester

Felkérem Tóth József nem képviselő, külsős bizottsági tagot, hogy a testület előtt tegye le az esküt. Kérem a jelenlévőket, hogy az eskütétel idejére álljanak fel.

(a megválasztott nem képviselő bizottsági tag az esküt letette) 

8./ Napirend:

      Az önkormányzati képviselők és bizottsági tagok tiszteletdíjáról szóló rendelet
     elfogadása

Vörös Sándor polgármester

A rendelet tervezetben a képviselő tiszteletdíja, aki egyben állandó bizottság elnöke bruttó 100 eFt, elnökhelyettes bruttó díja 87.000 Ft, állandó tagjának tiszteletdíja 67.000 Ft, a bizottság nem képviselő tagjának tiszteletdíja bruttó 50.000 Ft. 

Megkérdezem a képviselő-testület tagjaitól, hogy van-e valakinek más javaslata?

A képviselő-testület tagjai részéről más javaslat nem hangzott el.

Vörös Sándor polgármester

Megkérdezem a képviselő-testület tagjaitól, hogy ki ért egyet az önkormányzati képviselők és bizottsági tagok tiszteletdíjáról szóló rendelet tervezet elfogadásával?

A képviselő-testület tagjai 7 igen szavazattal, ellenszavazat nélkül elfogadták a 13/2024. (X. 9.) önkormányzati rendeletet az önkormányzati képviselők és bizottsági tagok tiszteletdíjáról. 

(A rendelet teljes terjedelmében e jkv-höz csatolva van)
9./ Napirend:

     Jegyzői tájékoztató a képviselők és bizottsági tagok jogaival és kötelezettségeivel 

     kapcsolatosan

Vörös Sándor polgármester

Felkérem Nagy Erzsébet jegyzőt a napirend ismertetésére. 

Nagy Erzsébet jegyző 

Részletes anyagot küldtünk ki ezzel kapcsolatban. Tudomásom szerint összeférhetetlenség senkivel kapcsolatosan nem áll fenn, mindenkinek magának kell vizsgálni a mellékelt anyag segítségével és ha ilyen tapasztal, akkor jelezni kell. Néhány dologra szeretném felhívni a figyelmet. Az önkormányzati törvény értelmében az eskütételt követő 3 hónapon belül minden képviselőnek a kormányhivatal által szervezett oktatáson kell részt venni. Ezt majd a Polgármesteri Hivatalon keresztül fogjuk bonyolítani, a Kormányhivatal által megadott időpontokban. Tehát ez mindenkire nézve kötelező. Érdemtelenségi eljárást lehet azzal a képviselővel szemben indítani, akinek az állammal, vagy az önkormányzattal szemben köztartozása áll fenn. Hogy ez ellenőrizhető legyen, mindenkinek magát regisztráltatnia kell a KOMA rendszerben, egy köztartozásmentes adatbázisban a felvételét kell kérnie. Ezt a megválasztásától számított 30 napon belül kell kérni. Ha ebben segítségre szorul valaki, szívesen tudunk segíteni. A NAV és az önkormányzati adóhatóság ha azt tapasztalja, hogy köztartozása van, akkor azt a kormányhivatal felé és a képviselő-testület felé is jelzi és ebben az esetben méltatlansági eljárást kell kezdeményezni a képviselővel szemben. Fontosnak tartom még kiemelni a vagyonnyilatkozattételi kötelezettséget, ezt is 30 napon belül, illetve január 1-jét követő 30 napon belül minden évben meg kell tenni. A kötelezettség nemcsak a képviselőkre érvényes, hanem a hozzátartozókra, illetve a közös háztartásban élő házas vagy élettársára, gyermekére vonatkozóan is. Még egy fontos dolgot kiemelnék, a testületi munka során elő fog fordulni olyan eset, amikor a testület olyan témát tárgyal, ami az egyik képviselőt vagy közeli hozzátartozóját személyesen érinti, ebben az esetben az adott képviselőnek kell bejelentenie a személyes érintettségét és a képviselő-testület dönt, hogy az adott képviselőt kizárja a döntéshozatalból vagy pedig nem zárja ki. A személyes érintettség bejelentése mindenkinek kötelező. 

Vörös Sándor polgármester

Megkérdezi a képviselő-testület tagjaitól, hogy ki ért egyet a jegyző asszony tájékoztatójával?

A képviselő-testület tagjai 7 igen szavazattal, ellenszavazat és határozathozatal nélkül tudomásul vették a jegyzői tájékoztatót a képviselők és bizottsági tagok kötelezettségeivel kapcsolatosan.

10./ Napirend:

 Polgármesteri program, gazdasági program ismertetése

Vörös Sándor polgármester
Az önkormányzati törvény értelmében ezt az alakuló ülést követően vagy azon ismertetni kell. Ha jól tudom 6 hónap áll rendelkezésre, de úgy gondoltam, hogy elkészítem és az anyagot mindenki meg is kapta. A gazdasági program elkészülte óta jelentősen változott a helyzet, olyan jelentős bejelentések történtek az elmúlt napokban, ami a gazdasági programot érinti, hogy az abban megfogalmazottak nem a realitás, hanem inkább az álom kategóriáját célozzák. Többféle témakört dolgoz fel az anyag, hogy mit tudunk elérni, azt a gazdasági teljesítőképességen, illetve a lakosságszám alakulásán is részben. Fontosabb önkormányzati feladatok az önkormányzati törvényben nem változtak. Az önkormányzati intézményhálózat működtetése továbbra is kiemelt cél. Az elkövetkező években továbbra is három fő funkciót kell szem előtt tartania a településnek:a lakhatás biztosítása, megfelelő terület kialakítása lakáscélú építkezésekre, a munkahelyek teremtése, megőrzése és működtetése, a közterületek és az intézmények minőségi üzemeltetése és jó minőségű szolgáltatás nyújtása. Látni lehet, hogy a lakosságszámunk növekvő tendenciát mutat, ennek ellenére a lakónépességszámunk 4000 fő alatti, állandó lakosunk száma 4100. Fontos lenne a lakosságszámot növelni, mert az magával vonz olyan fejlesztéseket, mind a kereskedelem, mind az intézményekbe, ami fontos lehet a település vonatkozásában. Jelenleg 100 fő körül van a munkanélküliek száma a településen, a korábbi években ennél magasabb volt a munkanélküliek száma. 2024. májusában átadásra került a Schneider Electric dunavecsei okosgyára, mely önmagában is jelentős előrelépést jelent Dunavecse és térségének fejlődésében. A Schneider Electric, az energiamenedzsment és ipari automatizálási megoldások területén vezető multinacionális vállalat. A gyár területén végzett tevékenység jelentős hozzáadott értéket hordoz, így a szakképzett munkavállalók iránti igény magas a cég részéről. Várható további fejlesztés a gyár részéről, ahol a gyártófelület meg fog duplázódni. Fontos megemlíteni a kormány 1174/2024. (VI. 17.) Korm. határozatát Dunavecse város külterületén fekvő földrészletek beruházási célterületté nyilvánításáról. A mintegy 26 ha terület rendezése, tulajdonváltása jelenlegi információink szerint megtörtént, és így megkezdődhet a terület ipari fejlesztése, a létrejövő új üzem első ütemének építése. Még nem született döntés, hogy milyen mértékű állami támogatást kap a cég a fejlesztéshez. A tegnapi napon volt egy bejelentés a kormány részéről, hogy járási fejlesztési programot indít a kormány. A tárgyévet követő iparűzési adóbevételétől az összes járásban lévő önkormányzatot megfosszák, és ebbe az alapba kerül, akkor lehet látni, hogy a Schneidertől befolyt iparűzési adónk be fog folyni ebbe a kasszába. Jelen állás szerint a szolidaritási adó mértékét nem csökkentik, hanem a bázishoz un. be kell fizetni. Ebből az fog következni, hogy negatívba leszünk. Az összes olyan irányú gondolatunk, amit erre a többletbevételre terveztünk, elvethetjük, illetve majd a járásban szét lesz osztva a járási fejlesztési tanács által. A tanács elnöke a járási székhely polgármestere. A számításom szerint jövőre ugyanannyi iparűzési bevételünk várható, mint az idei évben. De erről a november és decemberi ülésen fogunk beszélni. Egyébként nem biztos, hogy érdekelt lesz az önkormányzat, hogy 2 %-on tartsa az iparűzési adóját. Ennek ellenére a céljainkat nem vethetjük el, meg kell őket tartani és ebből a befizetett járási keretből fog valamennyi visszakerülni. Ugyanakkor ne feledjük el, hogy több éve működő vállalkozások is találhatóak a településünkön. Ezek közül a legjelentősebbek: Haslinger Kft, Végh-Vár, Mg zRt., ÁFÉSZ, Kikötő. Az eddigi iparűzési adóbevételünk biztosította az önkormányzat és intézményei számára a stabil működést. A Schneider 5,5 hónapos iparűzési adóbevétele is jelentős számunkra, amivel okosan kell sáfárkodnunk. A fejlesztések egyik legjelentősebb forrása volt az elmúlt években. Az elmúlt időszakban azt tapasztaljuk, hogy az uniós pályázatok üteme lassul, szűkül. Ezt kompenzálta a Magyar Falu program támogatásrendszere, amit hazai forrásból finanszíroztak. Várhatóan az elkövetkező időszakban ezen források köre nem fog bővülni. Készült egy összefoglaló táblázat a pályázatokról, 528 millió forint értékben van lezáratlan pályázatunk. Ez nem azt jelenti, hogy ez a pénz rendelkezésre áll, több olyan pályázat van, ami már lezajlott, beszámolásra vár. Pár témát kijelöltem, amit azt gondolom, hogy továbbra is fejleszteni kell. Egyik ilyen az utak kérdése, van kettő útszakasz, amit azt gondolom, hogy jó volna befejezni. Egyik a Petőfi utca és a Vágóhíd utca közötti szakasz kimaradt a felújításból, illetve a Katona József utca azon része, amely a Damjanich utcától az Alkotmány utcáig is kimaradt egy rész, amit jó volna megcsináltatni. Akár a következő ülésen dönthetünk róla, hogy kérünk be árajánlatokat ezen szakaszokra. A 2025-2029 időszakban a befolyt iparűzési adó nagyobb részét utakra kellene fordítanunk. Még számtalan utunk van, ami nagy forgalmú, de nem megfelelő az útburkolata. 
Közparkjaink jelentős fejlesztésen nem mentek át az elmúlt években. A lakott területen a zöldövezet területe szinte változatlannak tekinthető, ezért több terület vonatkozásában fejlesztés, esetenként bővítés szükséges. Első és talán legfontosabb lépés, ami tekinthető egy kiindulási pontnak is, hogy a meglévő játszótereink mindegyikén legyen ivóvíz kút. Ezeket a fejlesztéseket még az idei évben meg kellene tenni (jelen helyzetben két játszótéren nincs ivóvíz). Az anyagban megjelenik a témapark rendezése, játszóparkká történő átalakítása. Korábban már beszéltünk a szakrendelő melletti terület hasznosításáról, ott is játszótér és parkoló kerülne kialakításra. 
A hivatal melletti park eredeti formája megszűnt. Az elmúlt években itt elhelyezett padok mind tönkrementek. Javaslom, hogy a zöldterületet újítsuk meg, ahol szükséges a talajszintet rendezzük és új padokat szerezzünk be. A főtér a település legnagyobb közös egységet alkotó területe, több közterületi szoborral, emlékművel. A zarándok szökőkútnál a kút pereme több helyen letört, rongálódott. A kút felújítását javaslom 1-2 éven belül.

Trombitás szobor: A szobor állapota jó, esetleg tisztítást igényel, viszont a talapzatán lévő nevek már nem nagyon olvashatóak, ezek javítása szükséges az elkövetkező 2-3 évben.

Makovecz emlékmű: sajnos a faszerkezet több helyen, alul kirohadt, így a fa részek felújítása szükséges, újra faragása elengedhetetlen. Mivel az emlékmű állékonysága is kérdéses, ezért a javítást 0-1 éven belül el kell végezni. Ugyanakkor a zöldterületeink nagysága az elmúlt években nem nagyon növekedett. Amennyiben lehetőség nyílik a zöld területek nagyságát növelni szükséges. Elősorban szárazságtűrő, de lehetőség szerint őshonos fafajták telepítést, ültetését kellene megvalósítanunk. Ugyanakkor lakoság körébe is szükséges lépéseket tenni az udvarok fásításával kapcsolatosan. Ez összeköthető például helyi fajták megőrzésével is (pl.: Dunavecsei vödrös) Másik nagy téma az önkormányzati lakások, ingatlanok, üzlethelyiségek kérdése. Vannak olyan lakások, amik fel lettek újítva, de a zöméről ez nem mondható el. 
A lakások állapota változó. A Fő út 40-ben lévő lakások kivételével szinte mind jelentős felújításra szorul. A Fő út 24, valamint a Vasút utcai lakások tetőcserére, nyílászáró cserére szorul, és a gépészeti, villamos rendszerek cseréjére is megérett. A szükséglakásaink állapota is kritikus. Ezeket a munkálatokat ütemezni kell az elkövetkező 1-2 évben. A munkálatok ütemezése során a szükséglakások állagmegőrzését előre szükséges venni, valamint a Vasút utcai ingatlan felújítását meg kell kezdeni. A szennyvízhálózat fejlesztéséről is már korábban döntöttünk. Ami pozitív, hogy a Bácsvíztől kapott bérleti díj, fordítható ezen három utca csatorna hálózatának kiépítésére. Egyéb önkormányzati forrást nem kell, vagy csak kismértékben kell hozzátenni. A víziközmű-fejlesztésre elkülönített bankszámláról a fejlesztés finanszírozható, ezáltal a lakossági hozzájárulás minimalizálható lesz. Lehetőség van arra, hogy megversenyeztessük a munkát. Járművek és buszok vonatkozásában a listából látható, hogy az önkormányzat tulajdonában lévő járműállomány több esetben elöregedett, modernizációjuk szükséges lehet az elkövetkező 5 évben annak érdekében, hogy a közszolgáltatásokat zavartalanul tudjuk végezni. Legfontosabb lenne a testület által korábban már röviden tárgyal gépkocsi beszerzése még a tárgyévben. A Renault busz használati szabályzatának módosítása, vagy a busz visszaadása üzemeltetésből. Kisebb teljesítményű traktor beszerzése.

Jelenlegi intézmények fejlesztési lehetőségei résznél, folyamatosan figyelemmel kell követni, merre halad a világ és mi is ennek megfelelően próbáljunk cselekedni, alakítani intézményeink működését. Figyelmet kell fordítani a SMART technológiák alkalmazására. 
Új technológiák jelennek meg, melyet közigazgatási és intézményműködtetési feladatkörünkbe is célszerű felhasználni, úgy, mint a mesterséges intelligenciát a gyermekek nevelésében és az épület üzemeltetésében egyaránt. A szakorvosi ellátás szabadon választható, önkéntes feladata az önkormányzatnak, melyet az elmúlt évtizedekben kiemelt fontosságúnak tekintett a mindenkori képviselő testület ellátva evvel jelentős térségi feladatot is. Mára kijelenthető, hogy azon kevés önkormányzatok közé tartozunk, akik ezt a feladatot saját működtetésbe, fenntartásba végzik. A település (és a környék) lakóinak az elkövetkezőkben is fontos tényező lesz a szakorvosi jelenlét a településen támogatva evvel a háziorvosi praxisokat. Javaslom az intézmény további működtetését, és pályázati forrás felkutatását az intézmény fejlesztésére. A bölcsődénél fejlesztési javaslatként több dolog is megjelenik, a csoportszám bővítés is megjelent a felsorolásban. Azt gondolom, hogy a létszámnál most van a csúcs, innentől 1-2-3 éves leszálló időszak fog következni. 
A bölcsődének nagyon fontos része a konyha. Fontos cél a diétás konyha létrehozása az EGYMI épületében bérelt konyhán. Ehhez minden helyiség alkalmassá tételét érintő felújítás (nyílászárók cseréje, burkolatok javítása, tárgyi feltételek megteremtése, eszközök beszerzése). Diétás szakács felvétele, illetve mellé egy konyhai kisegítő státuszban foglalkoztatott személy, így nem okozna problémát a folyamatosan emelkedő diétás étkezést kérő gyermekek száma. Ezzel nem utolsó sorban további munkahelyeket hoznánk létre a településen. Az óvodában megfelelően halad a létszámgazdálkodás. Több dolgozó is van az óvodában, akik jelenleg a főiskolát végzik, így belülről pótolhatjuk az óvónő hiányt. Az óvoda is kidolgozott fejlesztési tervet és bővítési javaslatot. Ők megjelölték ideiglenesen vagy hosszú távon a Forgács utcai épület hasznosítását. Az óvoda és a bölcsőde vonatkozásában is megjelent a gyógypedagógiai támogatás további erősítése. Ha erre van igény, akkor ezt mindenképpen támogatni kell. 
A művelődési ház és könyvtár vonatkozásában: most már van kettő múzeum épületünk, ami önálló működésre képes, külön szervezeti egység. November 3-án délután kettő órakor ünnepélyes keretek között átadásra kerül a Nagy-Pál ház kiállítása. Hamarosan tisztázni kell, hogy melyik intézményhez fog tartozni a múzeum, a Nagy Pál ház és a témapark. 

A költségvetési törvény tartalmazza a számított alaplétszám meghatározásához szükséges képletet (16,4 fő). Az elmúlt évhez képest eltérés nem tapasztalható, így a hivatali létszám változatlanul tartását javasoltuk 2024 évre vonatkozóan a költségvetés megalkotásához.

A Polgármesteri Hivatal a következő intézmény, ahol kialakult hivatali struktúra van a szervezetben, mely két csoportra tagozódik: a gazdálkodásra, valamint a hatósági csoportra. A két csoporton kívül található a titkárság funkciója. A fenti struktúrán túl azonban vannak olyan feladatok, amik a megítélésem szerint jelenleg nem megnyugtatóan vannak kezelve (vagy nincsenek). Ezekre megoldást kell találni az elkövetkező időszakban: polgári védelmi feladatok, honvédelmi feladatok, műszaki ügyintézés, előkészítése, kommunikáció.
Ezek a feladatok jelenleg el vannak osztva a dolgozók között, de a feladatok rendszerezése (akár új munkakör létrehozása) szükséges lehet. Bizonyos esetekben a cselekvésnél fontosabb a kommunikáció, - amivel nem értek egyet – de akkor is jelentek meg új elvárások az önkormányzat vonatkozásában. El kellene gondolkodni rajta, hogy a négy órás állásra hozzunk létre egy munkakört, ami ezeket a feladatokat ellátja. Az intézményi részt lezárva, felteszem azt a kérdést, hogy kell-e nekünk másik intézmény vagy nem kell? Nagy bánatom, hogy az önkormányzattól elvették a közoktatással kapcsolatos iskolai feladatokat. Ezzel kapcsolatban érzek hiányosságokat. Nyilván jó, hogy van három intézményünk, akik általános iskolai oktatással foglalkozik, de az oktatás belső tartalmát, az általunk elvárt és fontosnak tartott értékeket csak közvetett módon tudjuk eljuttatni, mert elsődleges beleszólásunk nincs, ezeknek az intézményeknek a működtetésébe. Nyilván egy egyházi fenntartású intézménynek az értékrendje adott, az adott felekezetté, de van nálunk kettő állami fenntartású is. Azt gondolom, hogy ezekben azokat a közösség által hordozott értékeket és fontos tényezőket igenis érvényre kell juttatni. Arról nem is beszélve, hogy az iskola épületének tulajdonjoga az önkormányzaté, azt kell, hogy mondjam, hogy a tankerület nem látja el megfelelően a karbantartással kapcsolatos feladatok töredékét sem. Ezt a problémát a napokban jeleztem is a tankerület vezetőjének. 
Új intézményekre van –e szükség? A jelenlegi intézményrendszer mind a kötelező, mind az önként vállalt feladatait ellátja az önkormányzatnak. A kötelező feladatok közül a gyermekjóléti feladatokat, valamint a házi idősgondozást (INO) társult formában, a kistérséggel közösen működtetett intézménnyel (KESZI) látjuk el.

Az elmúlt években többször felmerült annak a lehetősége egy–egy gondolat erejéig, hogy ezt saját magunk, vagy más társulás útján lássuk el (korábban Dunaegyháza, Apostag, Dunavecse, Szalkszentmárton végezte ezt közösen). Van erre példa a járásba, hiszen Szabadszállás ezt a feladatot önállóan végzi. A lehetőségek figyelembevételével időnként szükséges, hogy ezt az ellátási módot felülvizsgáljuk, és vagy új mellett döntsünk, vagy megerősítsük a jelenlegi rendszer működését. 
Utolsó, amiről beszélni szeretnék az a kommunikáció.
Az elmúlt években a kommunikációs csatornák jelentősen megváltoztak. Korábban a Dunamellék és a település honlapja magában elegendő hírforrás volt. Az okos eszközök használata szükségessé teszi az egyéb csatornákon való kommunikációt is. Azonban az is látható, hogy a közösségi médiában megjelenő hírek annyira csapongóak, hogy valóságtartalmuk, tényszerűségük gyakran megkérdőjelezhető. Az önkormányzat honlapja a törvény által előírt feltételeket biztosítja, de a szolgáltató többször leírta, hogy az a programnyelv, amibe írodott már nem támogatott, egyik tárhelyszolgáltatónál sem támogatott már. Az a javaslatom, hogy új önkormányzati weblapot készítsünk.  Ezért olyan csatornákat célszerű a jövőben alkalmazni, amelyek a tényszerű információk kicsatornázását szolgálják a lakók részére, megfelelő platformot nyújt.

A Dunamellék megjelenését továbbra is javaslom 2 havi rendszerességgel papíralapú és interneten megtekinthető módon is. Azt azonban végig gondolásra ajánlom, hogy a kiadvány továbbra is újság formában, mint hivatalos kiadvány jelenjen meg, vagy csak az önkormányzat tájékoztató szórólapja legyen. 
A közösségi médiában továbbra is javaslom az önkormányzat megjelenését, a Dunavecse TV használatát és a művelődési ház megjelenését. Ugyanakkor meg kell vizsgálni azon ajánlatokat is, melyek ezeken kívüli lehetőségeket is nyújtanak, pl.: települési telefonos applikáció használata. Ez havidíjas szolgáltatás, az alkalmazást használók darabszáma után fizet az önkormányzat. Ezt is el kell dönteni, hogy áldozunk-e erre a szolgáltatásra vagy sem. 
Aranyi János Gábor képviselő úr

Én már több mint tíz évvel ezelőtt mondtam, hogy a honlapunk nem megfelelő. Azért nem nézi a lakosság, mert nincs rajta semmi. Addig ne erőlködjünk az applikációval, mert a negatív üzenet un. csipogni fog.

Vörös Sándor polgármester úr

Nem, mert fórum működik és a beírást, valamint a választ, aki beírta látni fogja, de a többiek, akik az applikációt letöltötték nem látják. Ez nem hátrány. 
Aranyi János Gábor képviselő úr

Az a véleményem, hogy a honlapot kellene csinálni nagyon jóra. A rendezvényszervező készítsen minden rendezvényről fotókat és azokat is fel lehetne tenni. 
Vörös Sándor polgármester úr

A honlapnak egyértelműen a törvényi megfelelésnek kell, hogy szóljon. 
Megkérdezem a képviselő-testület tagjaitól, hogy van-e valakinek kérdése a gazdasági programhoz?

A képviselő-testület tagjai részéről kérdés, nem merült fel. 

Vörös Sándor polgármester úr

Megkérdezem a képviselő-testület tagjaitól, hogy ki ért egyet a beterjesztett Gazdasági program elfogadásával?

A képviselő-testület tagjai 7 igen szavazattal, ellenszavazat nélkül az alábbi határozatot hozták:

103/2024. (X.8.) Kt.h.
Gazdasági Program megtárgyalása











H a t á r o z a t

1./ Dunavecse Város Önkormányzat Képviselő-testülete úgy határoz, hogy a 2024-2029. évre szóló Gazdasági programot elfogadja.

2./ A Gazdasági Program jelen határozat elidegeníthetetlen részét képezi.

3./ Ezen határozatról értesül:

- Vörös Sándor polgármester

11./ Napirend:

 Tájékoztató a Polgármester szabadságának felhasználásáról 

Vörös Sándor polgármester

Felkérem Nagy Erzsébet jegyzőt a napirend ismertetésére.

Nagy Erzsébet jegyző
A polgármesteri tisztség keletkezése, megszűnése közjogi jellegének értelmezése az, hogy a polgármesteri tisztség a megválasztással jön létre és az új polgármester megválasztásával megszűnik. Ily módon az újraválasztott polgármester közjogi megbízatása, tisztsége az újra választásakor megszűnik, az új polgármesteri megbízatása független a korábbitól. Ez abban az esetben is igaz, ha a polgármestert újra választják, a fennálló jogviszonya megszűnik és új sajátos közszolgálati jogviszony jön létre. A Kttv. 225/L § (1) bekezdése szerint a 107. §-ban foglaltakat – azaz a szabadság megváltásának szabályait a jogviszony megszűnése esetén – megfelelően alkalmazni kell a polgármester foglalkoztatási jogviszonyára. 2024. január 1. és szeptember 30. között 29 nap a szabadsága, melyet maradéktalanul felhasznált. Így a szabadság megváltása nem indokolt. 2024. október 1-december 31. között 10 nap vehető igénybe. 

Vörös Sándor polgármester

Megkérdezem a képviselő-testület tagjaitól, hogy ki ért egyet a határozati javaslat elfogadásával?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

104/2024. (X.8.) Kt.h.
Polgármester szabadságának felhasználása 









        H a t á r o z a t









1./ Dunavecse Város Önkormányzata Képviselő-testülete úgy határoz, hogy Vörös Sándor polgármester 2024. január 1. és szeptember 30. közötti szabadságának felhasználásáról szóló tájékoztatót, valamint a 2024. október 1. és december 31. közötti szabadságának ütemezését a határozat melléklete szerinti tartalommal hagyja jóvá.

2./ A Képviselő-testület megbízza a jegyzőt a további teendők ellátásával.

Határidő: azonnal
Felelős: 
- Vörös Sándor polgármester

- Nagy Erzsébet jegyző

12./ Napirend:
       A képviselő-testület 2024. évi Munkatervének felülvizsgálata

Vörös Sándor polgármester

Az előző testület decemberben elfogadta az egész évi munkatervet, azzal, hogy az új testület az alakuló ülésen vagy azt követően felülvizsgálja azt. Azért tűztük napirendre, mert ha van valakinek napirendje, amit szeretne beépíteni vagy az ott lévő dátumok nem megfelelőek, akkor most ezt meg tudjuk vitatni. 
Megkérdezem a képviselő-testület tagjaitól, hogy ki ért egyet azzal, hogy az előterjesztés szerint fogadjuk el a munkatervet?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

105/2024. (X.8.) Kt normatív határozata
Munkaterv elfogadása

(2024. október-december)











H a t á r o z a t

1./ A képviselő-testület úgy rendelkezik, hogy a 2024. október, november és december hónapra szóló Képviselő-testületi munkatervet, -  mely e határozat mellékletét képezi – elfogadja.
2./ Ezen határozatról értesül:

- Nagy Erzsébet jegyző

Vörös Sándor polgármester úr

A következő napirendet azért kellett levennünk a napirendek tárgyalásából, mert megjelent egy új jogszabály, amit még senki nem tud, hogy mit kell vele csinálni. Annyi bizonyos, hogy a terveket innentől kezdve nemcsak megterveztetni kell, hanem tervellenőrt, lebonyolítót, költségellenőrt is fogadni kell. Nem lehet közbeszerzésre anyagot úgy beterjeszteni, ha tervellenőr nem ellenőrizte. Ezeknek a feladatoknak van költsége, általában az össz projektköltség 2-3 %-a. 
13./ Napirend:
Javaslat Százszorszép Óvoda téli zárvatartására

Vörös Sándor polgármester

A tavalyi időszakhoz hasonlóan, az iskola téli szünetéhez igazodva kérte az óvodavezető az óvoda zárvatartását takarékossági és szabadságolási célokból.  A téli szünet 2024. december 23-től 2025. január 3-ig terjedne. Az első nyitvatartási nap 2025. január 4.-e. A magam részéről támogatom a kérést. 

Megkérdezem a képviselő-testület tagjaitól, hogy ki ért egyet az óvoda téli zárvatartásával, a határozati javaslat elfogadásával?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

106/2024. (X. 8.) Kt.h.

Százszorszép Óvoda téli zárva tartása










          











     H a t á r o z a t







                

1./ Dunavecse Város Önkormányzata Képviselő-testülete hozzájárul a Százszorszép Óvoda 2024. december 23. – 2025. január 3. időszak közötti zárva tartásához.

2./ A képviselő-testület felkéri 

- a Jegyzőt, hogy az óvoda vezetőjét a döntésről tájékoztassa,

- Az óvoda vezetőjét, hogy a téli zárva tartásról a szülőket értesítse.

Határidő: 2024. december 10.
Felelős: Nagy Erzsébet jegyző
3./ Ezen határozatról értesül:

- Gugyella Mariann óvodavezető

- Nagy Erzsébet jegyző

- dr. Tarnai Kitti hatósági csoportvezető

14./ Napirend:
 Százszorszép Óvoda munkatervének módosítása

Vörös Sándor polgármester
A munkaterv módosítását indokolta, hogy Fogarasi Novák Annát pedagógus I. fokozatba került, így Pestiné nem mentoriál. A célok elérését támogató kiemelt feladatok közül így a gyakornok minősítés törlésre került. A pedagógusok végzettségénél is javításra került a Ped I. eggyel több pedagógus került be. Szintén az említettek miatt a megbízatások és reszorfeladatok is javításra kerültek. Továbbá nevelés nélküli munkanapoknál beírásra került 2024. október 25. Javaslom a munkaterv elfogadását.
Megkérdezem a képviselő-testület tagjaitól, hogy ki ért egyet a Százszorszép Óvoda munkatervének módosításával?
A képviselő-testület tagjai 7 igen szavazattal, ellenszavazat nélkül az alábbi határozatot hozták:

107/2024. (X.8.) Kt.h.

Százszorszép Óvoda Munkatervének

módosítása









H a t á r o z a t
















1./ Dunavecse Város Önkormányzata Képviselő-testülete úgy rendelkezik, hogy a Százszorszép Óvoda 2024/2025. évi Munkatervét – mely e határozat elidegeníthetetlen részét képezi – elfogadja. 

2./ Ezen határozatról értesül:

- Gugyella Mariann óvodavezető

- Nagy Erzsébet jegyző

15./ Napirend:
 Közbeszerzési terv módosítása

Vörös Sándor polgármester

A jelenlegi módosítás keretében a 2024. költségvetési évben beadott TOP_PLUSZ-3.1.3-23-BK1-2024-00030 számú, Humán fejlesztések Dunavecse és Apostag településeken elnevezésű pályázatunk rendezvényszervezés tételének törlését kérjük a tervezetből, mivel annak megvalósítása már csak a következő, a 2025. évet érintheti. A tervben szereplő másik tételre, az Élhető Dunavecse elnevezésű, TOP_PLUSZ-1.2.1-21-BK1-2023-00046 azonosító számú, könyvtár felújításra és nyilvános mellékhelység létesítésére vonatkozóan módosításra került az eljárás megvalósításának időpontja (1 hónappal későbbre), valamint a tervezett (nettó) becsült érték módosult az időközben elkészült kiviteli tervek tervezői költségbecslésével összhangban. Javaslom, hogy a felhívás megküldésének idejét az említett problémák miatt 2024. november hónapra javítsuk. Javaslom a módosítás elfogadását.
Megkérdezem a képviselő-testület tagjaitól, hogy ki ért egyet a közbeszerzési terv módosításával a határozati javaslat szerint?
A képviselő-testület tagjai 7 igen szavazattal, ellenszavazat nélkül az alábbi határozatot hozták:
108/2024. (X.8.) Kt.h.
Közbeszerzési terv módosítása











H a t á r o z a t

1./ Dunavecse város Önkormányzat Képviselő-testület úgy rendelkezik, hogy a 20/2024. (II.21.) sz. Kt. határozattal elfogadott Közbeszerzési Tervét kiegészíti, mely e határozat mellékletét képezi. 

2./ Ezen határozatról értesül:

- Ginál Róbert gazdálkodási csoportvezető

- Nagy Erzsébet jegyző

- Vörös Sándor polgármester

Polgármester úr tájékoztatja a képviselő-testületet és a jelenlévőket, hogy a következő, testületi ülés 2024. október 22.-én lesz. 

Az alakuló ülésen több napirend nem volt, ezért Polgármester úr megköszönte a megjelenést, a képviselők munkáját, az ülést 17,15 órakor bezárta. 

Kmft.

Vörös Sándor 






Nagy Erzsébet

            polgármester




                               jegyző



Hitelesítem:  ………………………….

